Ансамбль иалахәылоуп 70-ҩык артистцәа. Асахьаркыратә напхгаҩыси абалетмеистер хадаси дыҟоуп Адыгатәи Ареспубликаҟны зҽаԥсазтәыз артист Аслан Хаджаев.
"Нальмес" — ари сара сыԥсҭазаароуп. Арҭ баша ажәаӡам. Сара ари аколлектив аҿы сиит, асценахь сцәырҵит 1979 шықәса рзы. Ари сусуроуп ҳәа исҳәар иашам, ара сара сынхоит. Уахгьы-ҿынгьы уи ауп сызҿу. Уи ак ауп сзызхәыцуа, уи ак ауп сызҿу. Иахьатәи аамҭазы "Нальмес" — сыԥсҭазаара ҵакыс иамоуп", — абас иҳәеит асахьаркыратә напхгаҩы.
Иара иажәақәа рыла, асабши амҽыши рыда, ашьыжь асааҭ жәаба инаркны хԥанӡа акәашаҩцәа аҿазыҟаҵарақәа мҩаԥыргоит
"Нальмес" — Нальчик имҩаԥысуаз актәи Адунеизегьтәи адыга культура афестиваль алауреат. Жәларбжьаратәи афольклортә конкурсқәа рлауреат, дара мҩаԥысуан Ҭырқәтәыла, Еиду Арабтә Емиратқәа, Сириа, Бельгиа. Иара убас "Слава Адыгеи" амедал анашьоуп.